《别翁约似广文》
清代·陈恭尹

皋比一坐鬓苍苍，俸入虽微喜近乡。高峡云山初假馆，三城风雨旧同堂。

康成善饮仪弥谨，阮籍能吟醒亦狂。还拟花时共沉醉，清溪聊且放归航。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。